ועדת המשנה לעניין הקמת בית חולים באשדוד, כנסת 17, פרוטוקול מספר 2, 2007-03-20 14:00

יעקב ליצמן: אני פותח את ישיבת ועדת המשנה של ועדת הכספים לעניין הקמת בית החולים באשדוד.

יעקב ליצמן: בישיבה האחרונה התקדמנו בשני דברים.

יעקב ליצמן: קודם כל, שר השיכון הכריע שלגבי מכרז או לא מכרז, כפי שדיברנו בישיבה הקודמת, זה אפשרי.

יעקב ליצמן: הם התייחסו להמלצת משרד השיכון, אבל מתברר שיש להם אותה מזמן ומשרד הבריאות ממליץ.

יעקב ליצמן: שמענו דברים ברורים כאשר מעבר למכתב, זה הוצהר חד-משמעית לפרוטוקול.

יעקב ליצמן: השאלה מה קורא בהמשך.

צבי צילקר: בדקנו היטב את נושא חלוקת המגרש.

צבי צילקר: לא במקרה הם הסכימו בקלות.

צבי צילקר: אנחנו הבנו שאם אנחנו מתכננים שני בניינים על אותו מגרש, אפשר לחלק את המגרש ואחרי כן בונים את הבניין השני.

צבי צילקר: במקום שיש מספר ייעודים, למשל, יש בית חולים, יש קפטריה ויש מלונית, אלה שלושה ייעודים שונים ואי-אפשר לחלק ולתת 20 דונם לכאן ו-20 דונם לשם אלא צריך להכין תוכנית מפורטת וזה אומר שוב שנה וחצי.

יעקב ליצמן: לא.

יעקב ליצמן: אם הבנתי נכון, לא כך הם פני הדברים.

יעקב ליצמן: ישבו כאן עוד חברי כנסת והם יוכלו לומר מה הם הבינו.

יעקב ליצמן: אני מבין שמדובר בקומפלקס אחד, אבל אני לא מסכים לחלוקה.

יעקב ליצמן: לא דיברנו על זה ולא העלינו את זה.

צבי צילקר: אתה מדבר על השלבים.

יעקב ליצמן: לא.

יעקב ליצמן: לא מחלקים.

יעקב ליצמן: הם אומרים שבית חולים זה מחיר אחד והדבר השני הוא מחיר אחר, ואני מסכים אתם.

יעקב ליצמן: לכן אנחנו אומרים שבתוך הקומפלקס הזה יש בית חולים עם איקס מטרים והקומפלקס השני, שהוא קפטריה, זה משהו אחר וכאן ישלמו איך שמשלמים עבור מסחר.

יעקב ליצמן: על זה דיברנו.

ראובן ריבלין: אכן כך נאמר.

ראובן ריבלין: כל הדברים שדוברו ונשאלו בצורה מדוקדקת על מנת שלא תהיה איזושהי הבנה לגבי הפרשנות שלהם.

ראובן ריבלין: התוכנית צריכה להיות תוכנית אחת, וכך אמר יושב-ראש מינהל מקרקעי ישראל.

ראובן ריבלין: יכולים להיות ייעודים שונים, וגם אפשר לפצל את דמי החכירה בהתאם לייעודים האלה.

ראובן ריבלין: דבר שני שהוא אמר, שאינו מוטל מבחינתו בספק, זה הצורך בבניית הפרויקט רק בדרך של מכרז וכי אין דרך אחרת.

ראובן ריבלין: מבחינתו של השר אין דרך של פטור ממכרז.

ראובן ריבלין: השאלה שלי עכשיו היא כמובן האם אתה חושב שאנחנו יכולים לבצע את בית החולים בשלבים, את הפרויקט בשלבים, כאשר אנחנו בונים קודם כל את בית החולים ויוצאים למכרז עם בית החולים.

ראובן ריבלין: יכול להיות מצב שאם אתה הולך על הבנייה כולה או אתה הולך על בניית בית החולים לבד, אתה יוצר מצב שבו יהיו מתחרים שונים במכרז, אנשים שישתתפו במכרז ושחלקים מהם יכול להיות לא מתאימים מבחינת האמון שלך שאפשר לבנות את זה.

ראובן ריבלין: מינהל מקרקעי ישראל והשר הבהירו את עמדתם, שמבחינת החיוב, הם רואים את התוכנית, למרות שהיא מקשה אחת, כאשר דמי החכירה הם שונים.

ראובן ריבלין: זאת אומרת, ניתן לפצל ייעודים ושימושים מבחינת שווי דמי החכירה.

ראובן ריבלין: השאלה שלי היא מה עמדת העירייה לדרישה החד-משמעית של שר השיכון האומר שלא יהיה שום דבר שיהיה בו כדי לבטל את המכרז, הוא לא ייתן המלצה לבטל מכרז ובית החולים הזה יוקם רק על פי מכרז, או אם המדינה תחליט אחרת.

יעקב ליצמן: אני חייב לומר לך שבסופו של דבר אמרתי במפורש שאני אלחץ לקבל פטור ממכרז.

יעקב ליצמן: אנחנו עוד לא נדבר על זה בהמשך.

יעקב ליצמן: אני רוצה לחדד את הנושא שהעליתי.

יעקב ליצמן: אנחנו אומרים שבונים 70 אלף דונם מרובע – ואל תתפסו אותי במספר – כאשר מתוך זה חלק מיועד למסחר וכאן צריך לשלם כמו שמשלמים עבור מסחר.

יהודה רון: הבנתי שסוכם שזו תהיה יחידה אחת.

יעקב ליצמן: אני מדבר על המחיר.

יהודה רון: אם החלק המסחרי הוא חלק מבית החולים, לא צריכה להיות בעיה.

יעקב ליצמן: הם לא הסכימו ואני לא נכנס לזה.

יעקב ליצמן: כרגע אני מסכים אתם.

יעקב ליצמן: אני אשב עם המינהל ואבדוק מה הם עשו בבתי חולים אחרים.

יעקב ליצמן: מה שהם עשו בבתי חולים אחרים, הם יעשו גם כאן.

יעקב ליצמן: אנחנו יכולים לומר שהמחיר עבור בית החולים הוא מחיר ציבורי, כפי שמשלמים בכל בית חולים ציבורי, והמחיר למסחר הוא מחיר למסחר.

יעקב ליצמן: במפורש אני אומר שאני אערוך בדיקה ואם יתברר לי שבמקומות אחרים, המצב שונה, אני אעמוד על כך שגם כאן זה יהיה כך.

ראובן ריבלין: לא כדאי שבוועדת המשנה נצא עם דברים שהם פרשנות שלנו מבלי שהממשלה תיתן, כי אנחנו לא עוסקים בחקיקה אלא בפרשנות.

ראובן ריבלין: אומר מינהל מקרקעי ישראל שהם יקיימו את החוק, הם רואים בפרויקט פרויקט אחד, שהם בהחלט מבדילים בין השימושים, הם גם מסרו את דמי השימוש ודמי החכירה חלים על כל שימוש ושימוש – והם הזכירו את זה וזה כתוב בפרוטוקול.

ראובן ריבלין: הודיע השר שהוא לא יסכים שהקרקע תשווק או הפרויקט יבוצע מבלי שיהיה מכרז.

ראובן ריבלין: אמר לו חבר הכנסת ליצמן שהוא יפעל על מנת לבקש שיקבלו פטור ממכרז.

יעקב ליצמן: והסיבה היא כי היו שני מכרזים שנכשלו.

יעקב ליצמן: זה לא שאני נגד מכרזים, אבל היו שני מכרזים ושניהם נכשלו.

ראובן ריבלין: נמצא כאן נציג האוצר שלא ביקשנו ממנו להתייחס לנושא.

יעקב ליצמן: הוא אמר לי פעם שהוא לא שייך לעניין.

יעקב ליצמן: אגב, המינהל הוזמן, אבל הם עסוקים בתרגיל של פיקוד העורף.

ראובן ריבלין: המינהל כבר אמר את דברו.

יעקב ליצמן: חד-משמעית.

יעקב ליצמן: הנציגה ישבה כאן ובסוף היא הסכימה לזה.

ראובן ריבלין: הרושם שאני קיבלתי הוא שהעמדה העקרונית של הממשלה - ולכן גם לא שאלנו את החשב הכללי למרות שאפשר לשאול אותו עכשיו – כפי שהוצגה על-ידי יושב-ראש מינהל מקרקעי ישראל, שהוא לא ישתמש בקרקע הזאת בלי מכרז.

צבי צילקר: בשלטון המקומי מקובל שאחרי שני מכרזים, מותר להיכנס למשא ומתן עם כל מיני גורמים.

צבי צילקר: למעשה מדובר על 4 קופות-חולים.

צבי צילקר: קופת חולים כללית השאירה שם חורבה.

צבי צילקר: כאשר נכנסים לעיר, רואים את זה.

צבי צילקר: מי שבאו לשם בלילות היו נשים שזקוקות לסיוע נפשי וסיוע אחר, ומה שנעשה בבניין הזה הוא כתם על משרתי הרפואה – לא משרד הבריאות חס וחלילה – בקופת חולים כללית, למרות שלא באתי לפגוע בה.

צבי צילקר: הם לא בנו את המרכז הרפואי שהתחייבו לבנות אותו והבניין לא גמור עד היום.

צבי צילקר: אם היו עושים בו איזשהו שימוש רפואי, הייתי שותק.

צבי צילקר: בינתיים קמו מסביב 6 שכונות, אבל לא נעשה במקום שימוש רפואי כלשהו.

צבי צילקר: כאמור, היו שני מכרזים ואף אחד לא ניגש אליהם.

צבי צילקר: קופת חולים כללית יורדת מהנושא.

צבי צילקר: עם קופת חולים מאוחדת אני אישית דיברתי ונאמר לי שם שהם לא ילכו לזה כי אין להם כסף.

צבי צילקר: קופת חולים לאומית גמגמה ולא קיבלתי תשובה, אבל אני מבין שגם הם לא הולכים לזה.

צבי צילקר: מכבי מוכנים ללכת לנושא.

צבי צילקר: אם כן, נשארה רק רפואה וישועה שמוכנה לבנות והם גם לא רוצים כסף מהמדינה.

צבי צילקר: שמענו מהשר שרוצים לבנות שלושה בתי חולים, ולכן לדעתי אפשר לבנות אחד עכשיו, אחד בעוד 5 שנים ואחד בעוד 10 שנים.

צבי צילקר: אני טוען שאם כולם רוצים, וגם לא רוצים כסף מהמדינה אלא אולי מעט, ראוי שישתתפו.

צבי צילקר: צריך לתת לתנופה הזו שהתחילה, להתקדם.

צבי צילקר: אם השר אומר לא בלי מכרז, אני מבקש לדעת כיצד בנו את מגן דוד אדום, שסיימנו לבנות אותו, והוא במרחק 25 מטרים מאותו חדר מיון קדמי שבונים.

צבי צילקר: האם את חדר המיון הקדמי קיבלתם דרך מכרז?

קריאה: לא.

צבי צילקר: האם הסיכום שלנו להקמת תחנת בריאות הנפש, במקום לקבל את ההקצאה ולשלם מיליונים עבורה, כי גם אתם צריכים לשלם, אתם הסכמתם להעביר את זה אלינו ואנחנו יוצאים למכרז.

צבי צילקר: אני אומר שאני יודע לבנות.

צבי צילקר: אם ההקצאה תהיה לעירייה, שייתנו לנו לעבוד, כי אנחנו ניכנס אתכם בשותפות - ואני אומר את זה לפרוטוקול – באחוז אחד על 200 מיליון, וזו תהיה תרומתנו, תרומתה של העירייה.

צבי צילקר: ניכנס עם 5 מיליון שקלים, 2.5 אחוזים, נעשה מיזם משותף ונתחיל לבנות מחר בבוקר.

יהודה רון: המינהל יקצה לך את הקרקע?

צבי צילקר: לא, אבל שידע שאני הולך לבנות.

יהודה רון: למטרת הקמת בית חולים.

צבי צילקר: רק בית חולים.

צבי צילקר: אני לא עושה שם עסקים.

יעקב ליצמן: אני אומר לכם בצורה רשמית שהיזמים מוכנים להרים את זה ויש להם כסף.

יעקב ליצמן: הם יכולים להביא תרומות רציניות מחוץ לארץ.

יעקב ליצמן: נסו, תנו להם אפשרות להוכיח את עצמם.

יעקב ליצמן: כבר כמה שנים אנחנו מדברים ואומרים את אותם הדברים ולא מתקדמים.

יעקב ליצמן: אני רוצה היום להתקדם.

יעקב ליצמן: לאור הישיבה האחרונה, תאמרו לי מה צריך לעשות ומה השלב הבא.

יעקב ליצמן: אני מבקש ממשרד הבריאות לומר לי מה אני צריך לעשות.

יעקב ליצמן: יש כוונה להקים בית חולים, שר הבריאות הודיע לפרוטוקול בישיבה הבאה – גם בכתב וגם בעל-פה – שאתם בעד והשאלה מה אני צריך לעשות.

יהודה רון: משרד הבריאות בעד הקמת בית חולים.

יהודה רון: כפי שנאמר כאן, יש שני מסלולים.

יהודה רון: מסלול אחד הוא להוציא את המכרז, והחומר למכרז קיים ואפשר להוציא אותו מחר.

יהודה רון: כל החומר וכל המסמכים קיימים.

יהודה רון: האופציה השנייה היא לנסות להגיע לאיזושהי הסכמה עם המינהל שיעמיד את הקרקע לרשות העירייה, או כל דרך אחרת, וזה מה שנקרא מסלול של פטור ממכרז.

יעקב ליצמן: מה אתם תאמרו על זה?

יאיר טל: פטור ממכרז לגבי הקרקע הוא בסמכות מינהל מקרקעי ישראל.

יעקב ליצמן: את זה אני יודע.

יעקב ליצמן: שאלתי מה אתם תאמרו לגבי הקצאת קרק3ע.

יאיר טל: יש כמה אפיקים למתן פטור ממכרז להקצאת קרקע.

יעקב ליצמן: בית חולים זכאי לזה?

יאיר טל: יש תקנה בחוק חובת המכרזים שנותנת למינהל אפשרות להקצות קרקע לבית חולים, וזה מסלול שמתחיל ונגמר במינהל.

יאיר טל: יש מסלול אחר שבכינויו העממי נקרא ספק יחיד, וזה אפיק שגם בו אפשר לתת פטור, וזה אפיק שגם בו מתנהל תהליך והוא באישור שר האוצר.

צבי צילקר: הוא מדבר על ספק יחיד שיכול לתת את השירות.

צבי צילקר: אם יש יצרן מטוסים אחד בארץ, רק הוא יכול לקבל את זה, אבל כאן יש הבדל בין יכול לתת או רוצה לתת.

צבי צילקר: אף אחד לא רוצה לתת, אבל ישנו אחד שרוצה לתת ומביא אתו את הכסף.

יעקב ליצמן: הוא שואל האם המיזמים עליהם אני מדבר כלולים בקטגוריה עליה אתה מדבר.

יאיר טל: יכול מאוד להיות שתאמר שביצעת בעבר מכרזים מסוימים, הם לא התממשו ואף אחד לא הציע הצעות, המדינה פרסמה אבל אף אחד לא רץ אליהם, ולכן יכול להיות מצב בו יש גורם יחיד.

יעקב ליצמן: מה אתה ממליץ שנעשה?

יאיר טל: לדעתי כן צריכים לפרסם פנייה ולהודיע שרוצים להקים בית חולים בתנאים אלה ואלה, ולשאול מי רוצה להיכנס לזה.

יאיר טל: אולי חוץ מהעמותה הזאת, תבאנה עוד עמותות שיאמרו שגם הן רוצות.

יאיר טל: אני כן חושב שצריך למצות את הדרך הזאת.

יעקב ליצמן: אתה מחמיר יותר משר הבריאות.

יעקב ליצמן: שר הבריאות דיבר על הקמת שלושה בתי חולים עד שנת 2012 ולפי מה שאתה אומר, אתה מדבר על שנת 2020.

יאיר טל: לא נכון.

יאיר טל: אני לא מסכים לזה.

יאיר טל: לפרסם פנייה וכוונה ולבקש התייחסות מגופים, זה דבר מאוד מאוד מהיר ואני לא רואה שום בעיה.

יעקב ליצמן: לך יש SAY בזה?

יעקב ליצמן: תיאורטית, אם אני אבוא לאפרתי במינהל ואלחץ עליו בבקשה לפטור ממכרז, אתה תבוא אחר כך ותשלול את זה?

יאיר טל: יש אפיק מסוים שבסופו של דבר יגיע לשר האוצר, ויש אפיק אחר שאם המינהל יבחר ללכת בו, הוא לא יגיע לשר האוצר.

ראובן ריבלין: המינהל הודיע על עמדתו.

ראובן ריבלין: אם אתם רוצים שנמשיך לדון בעניין בית החולים גם בעוד 3,000 שנים, אין לנו בעיה.

ראובן ריבלין: אנחנו היום הכרנו את התחנות אותן צריך לעבור.

ראובן ריבלין: כרגע אני מדבר על פרויקט שהוא מתוכנן.

ראובן ריבלין: הקרקע עומדת לשיווק.

ראובן ריבלין: אומר מינהל מקרקעי ישראל שמבחינתו הקרקע תשווק רק במכרז.

ראובן ריבלין: באה העירייה ואומרת דבר ברור, שכל העמדה למכרז, סופה שלא יוקם בית חולים, מהטעם הפשוט שהיה כבר מכרז אחד שנכשל, ואם היא תצטרך לעבור עכשיו עוד מכרז, זו דרך שבה לא תגיע לייעוד שמציב לעצמו חוק בית החולים באשדוד, ולכן היא מבקשת פטור ממכרז.

ראובן ריבלין: משרד הבריאות יאמר שאין לו כסף להקים בית חולים ולכן הוא יבקש לערוך מכרז.

ראובן ריבלין: אומרת העירייה שעבורה משרד הבריאות הוא הפרטנר מבחינת שלטון מקומי מול שלטון מרכזי.

ראובן ריבלין: אומרת העירייה שהיא לא יכולה לקיים מכרז וכל המכרזים שהיו נכשלו.

ראובן ריבלין: גם המועמדים למכרז, שאלה קופות החולים, הן במצב שהן לא מסוגלות לעשות זאת.

ראובן ריבלין: לכן מבקשים ממשרד הבריאות לשקול את הפטור ממכרז והמשרד צריך להמליץ או לא להמליץ.

ראובן ריבלין: אחרי שאתה תמליץ, אם תחליט להמליץ, זה יגיע לחשב הכללי.

ראובן ריבלין: מינהל מקרקעי ישראל כרגע הוא לא פרטנר.

ראובן ריבלין: מינהל מקרקעי ישראל משיקולים שלו יכול לפטור אותו ממכרז והוא הודיע שלא עולה על דעתו לפטור אותו ממכרז, למרות שיכול להיות שהוא ישנה את דעתו.

ראובן ריבלין: כרגע זה המצב ולכן אנחנו הולכים לפרוצדורה אליה רוצה חבר הכנסת ליצמן להגיע.

ראובן ריבלין: אם היינו יכולים להצביע כאן, לא הייתה בעיה ואני מתאר לעצמי שאת ההצבעה הזו היינו משיגים בין בוועדת המשנה ובין במליאת הוועדה.

ראובן ריבלין: אני מניח שבמליאת הוועדה לא היית מקבל פה אחד כי יהיו כאלה שיסתייגו מסדר העדיפויות.

ראובן ריבלין: בוא נצא מתוך הנחה שהוועדה לא יכולה להכריע, אלא העירייה מגישה בקשה אליך ומבקשת ממך פטור ממכרז ואני יוצא מתוך הנחה שאתה תבחר להמליץ על פטור ממכרז.

ראובן ריבלין: אז זה מגיע אליך ואנחנו רוצים לדעת מה תהיה עמדת מדינת ישראל, באמצעות החשב הכללי והממונה על נכסי מדינת ישראל שהוא החשב הכללי, האם הוא ימליץ או לא ימליץ, האם הוא ימליץ בפני השר כי השר הוא זה שצריך לפטור ממכרז.

יאיר טל: פטור ממכרז להתקשרות של משרד הבריאות עם עמותה לשם הקמת בית החולים?

סופה לנדבר: עם העירייה.

יאיר טל: זאת שאלה מהותית.

צבי צילקר: פטור ממכרז על הקרקע.

צבי צילקר: אני מקבל תרומה של 200 מיליון שקלים ואני אקים את בית החולים בתנאים שלכם כאשר רק גוף שמוסמך יטפל בזה.

יאיר טל: אם משרד הבריאות חותם עם עמותה מסוימת להקים בית חולים, במקרה הזה צריך פטור ממכרז.

יאיר טל: אני שואל אם לכך אתה מתכוון.

יעקב ליצמן: אני חוזר על מה שהיה בישיבה הקרובה.

יעקב ליצמן: רחל נוימן אמרה שאין לה תוכניות והיא לא יודעת מה הפרוגראמה.

יהודה רון: היא כבר יודעת.

יהודה רון: הכול מוכן למכרז.

יהודה רון: יש ועדת מכרזים לנושא.

ראובן ריבלין: המכרז אומר שיש עמותה פרטית שמוכנה לבנות את בית החולים וגם לנהל אותו.

ראובן ריבלין: אתה צריך עכשיו לקבוע קודם כל האם מבחינת משרד הבריאות אותה עמותה יכולה לנהל, ואם היא יכולה לנהל, האם אתה מסכים לפטור אותה ממכרז או אתה מבקש דרך אחרת.

ראובן ריבלין: נגיד ששכנענו את משרד הבריאות שאין דרך להקים את בית החולים באשדוד אלא בדרך זו.

ראובן ריבלין: עמותה שהיא מקובלת מבחינת כישוריה ויכולותיה הרפואיות לנהל בית חולים, מבקשת להקים את בית החולים.

ראובן ריבלין: האם תיתנו פטור ממכרז או לא תיתנו פטור ממכרז?

ראובן ריבלין: אני יכול לומר לך שיכולות להיות 300 עמותות כאלה.

ראובן ריבלין: אתה תאמר שאתה לא רוצה לפטור ממכרז ושכן ילכו למכרז.

יהודה רון: יש חוק והחוק אומר שעל המדינה לפרסם מכרז.

יעקב ליצמן: כבר היה מכרז.

יהודה רון: אחרי החוק לא היה.

יעקב ליצמן: המכרזים שהיו, היו אחרי החוק.

יהודה רון: לא.

יהודה רון: אחד היה לפני ואחד אחרי.

ראובן ריבלין: השאלה איך אנחנו מתירים את הפלונטר הזה.

יעקב ליצמן: יבוא גוף מסוים שייגש כביכול למכרז למרות שהוא לא מתכוון.

ראובן ריבלין: זה שאתה יודע מה הם הולכים לעשות, זה לא בולם אותך ולא מאפשר לך ללכת בדרך אחרת.

ראובן ריבלין: אם שיקול הדעת היה נתון לוועדה, אני מבין שאנחנו מקיימים, אבל אנחנו נמצאים כרגע באיזשהו מבוי סתום או בקשר גורדי.

יהודה רון: העמותה הזו הייתה אצלי בקשר לפרויקט והם אמרו לי שהם מוכנים להקים את בית החולים.

יהודה רון: אם הם מוכנים להקים את בית החולים – ובעיקר להפעיל אותו – נוציא מכרז.

יהודה רון: אם הגוף הזה מעוניין, הוא ייגש למכרז וכנראה הוא יהיה היחיד הרציני.

יעקב ליצמן: יש לנו את עמותת רפואה וישועה ויש עמותת ליצמן.

יעקב ליצמן: עמותת ליצמן לא רוצה לתת לעמותת רפואה וישועה לבנות את בית החולים.

צבי צילקר: אני אומר לכם ממה אני חושש.

צבי צילקר: קופת חולים כללית תיגש למכרז מתוך רצון להקים וזה למרות שאין לה כסף.

צבי צילקר: היא תיתן ערבות של 20 מיליון, כמו שאתם דורשים, ושווה לה שארבע-חמש שנים זה לא יקום והיא כך תשרוף כל שנה 5 מיליון.

יהודה רון: המכרז הוא מאוד ברור.

יהודה רון: אם אתה מועמד לזכייה, אתה צריך תוך פרק זמן מסוים להתחיל בהליכים.

יעקב ליצמן: האם בדקת שב-1960, כאשר היא קיבלה את המגרש לבנות את בית החולים, היא לא התחייבה לסיים את הבנייה תוך חמש שנים?

יעקב ליצמן: היא התחייבה.

יהודה רון: יכול להיות.

יהודה רון: אני אומר שזו הדרך הנכונה.

צבי צילקר: אני אומר שהקופה תסכים לשלם את ה-20 מיליון כדי שזה יימשך עוד שלוש שנים.

יהודה רון: אני אומר ממה אני חושש, ואני מדבר כאזרח.

יהודה רון: כשבית החולים הזה יפעל, הוא יפעל בלי שהממשלה תסייע לו בגירעון, ואז קופת חולים תשלח את כולם לקפלן ולא תעשה אתו שום הסכם.

סמדר אלחנני: אתה צריך התחייבות לימי אשפוז.

יהודה רון: לא.

יהודה רון: אני אומר ששם יכולה להיות הבעיה.

יהודה רון: אני לא רואה בעיה אם היא תיגש למכרז.

יהודה רון: אני אומר שכמשרד הבריאות אנחנו מוכנים להקים את בית החולים ולכן אנחנו תומכים בהקמתו.

יהודה רון: אם רוצים לעשות הליך מקדמי, צריך לעשות פרסום שבו אתה מבקש לדעת מי מעוניין להקים ואם הוא רציני בכוונותיו.

ראובן ריבלין: שאלתי היא אחת.

ראובן ריבלין: עד שלא יהיה תהליך הבירור ועד אשר לא יופעל לכאורה מכרז, אתם לא תיתנו את הפטור.

יאיר טל: על איזה בסיס?

יאיר טל: יש חוק.

יהודה רון: החוק אומר לעשות מכרז.

יעקב ליצמן: אין ספק שצריך לקיים את החוק.

יעקב ליצמן: הנוהל אומר שאחרי שני מכרזים, לא צריך עוד מכרז.

יעקב ליצמן: אותו חוק שאתה מדבר עליו כבר היה.

יהודה רון: אם כן, צריך לפנות למשרד האוצר.

יעקב ליצמן: תמליץ שאני אקבל פטור ממכרז.

יהודה רון: מתי היה המכרז האחרון?

יעקב ליצמן: לפני ארבע שנים.

יעקב ליצמן: אתם גורמים לכך שלא יהיה בית חולים.

סמדר אלחנני: יש לכם תמ"א בתי חולים?

יהודה רון: כן.

יהודה רון: בתמ"א 32 הכנסנו שלושה בתי חולים באשדוד.

יהודה רון: אלה שהכינו את התמ"א ישבו אתי ואני הודעתי להם על שלושת בתי החולים.

ראובן ריבלין: זה ידוע לנו.

צבי צילקר: גם בתמ"א 31 יש לנו בית חולים.

ראובן ריבלין: עזבו את זה.

ראובן ריבלין: את הפרקים האלה כבר עברנו ואנחנו עכשיו במסלול האחרון.

יעקב ליצמן: אתם אומרים שזה יכול להיות או דרככם או דרך משרד האוצר.

ראובן ריבלין: אני מציע שאנחנו נמליץ למשרד הבריאות, מאחר שהוא מכיר את הנושא, להמליץ על הפטור ואז נלך לשר האוצר.

ראובן ריבלין: שר האוצר לא ייגע בזה אם אתם לא תיתנו את ההמלצה לפטור בנסיבות עליהן אנחנו מדברים, כאשר אנחנו מאתרים את הגורם שיבנה את בית החולים ואתם ממליצים עליו, גם ברמה המקצועית וגם ברמת המכרז.

ראובן ריבלין: זאת אומרת, אתה אומר שאלה יבנו, אלה בלבד ואתה ממליץ על זה.

ראובן ריבלין: הואיל ואתה אומר שזה בלתי אפשרי, אנחנו מבקשים ממך, כדי שתוכל למנוע סחבת שהיא לא ראויה, לבצע בירור בין כל המועמדים למכרז כדי לראות איך אתה עושה את המכרז כמה שיותר מהר.

ראובן ריבלין: הבירור הזה צריך להסתיים תוך מספר שבועות ואין לכם צורך ביותר.

ראובן ריבלין: מבחינתי, הוא צריך להסתיים לפני ליל הסדר, אבל אני לא אומר לך שזה יהיה התאריך כי אני יודע שאתה יוצא מכאן, ועד שאתה מגיע למשרד זה כבר מחר, והזמן עובר.

ראובן ריבלין: לכן אני אומר עד פתיחת המושב הבא של הכנסת.

ראובן ריבלין: אז תאמרו לנו האם משרד הבריאות, לאחר שבדק, מחליט שכדי לבנות את בית החולים צריכים לעשות את הדברים האלה והאלה.

ראובן ריבלין: אם תחליטו על מכרז, תלכו למכרז.

ראובן ריבלין: את המכרז אתה עושה.

יהודה רון: חשוב שתדע שיש ועדת מכרזים לבית חולים באשדוד.

יהודה רון: יש ועדת מכרזים ספציפית לנושא.

יהודה רון: חברים בה גם חברים ממשרד האוצר.

צבי צילקר: אנחנו לא חברים בה.

יהודה רון: זו ועדת מכרזים ממשלתית.

ראובן ריבלין: למה לא תשקול להכניס גם את עיריית אשדוד?

יהודה רון: זו ועדת מכרזים ממשלתית.

צבי צילקר: לא כמצביע אלא כמשקיף.

יהודה רון: לי אין בעיה.

צבי צילקר: יש חוק שאתם לא מקיימים אותו.

ראובן ריבלין: תשקלו אם אפשר להכניס אותו.

יעקב ליצמן: לא יעזור לכם כלום, המדינה – לא פקיד זה אחר – קובעת.

יעקב ליצמן: זה חוק וצריך לקיים אותו.

יעקב ליצמן: אתם אומרים שרציתם לבטל ולא עלה בידכם.

ראובן ריבלין: אחרי ששמענו את משרד הבריאות והבנו גם את התלבטויותיו, ולאחר ששוכנענו שמשרד הבריאות רוצה לקיים את החוק, אנחנו מבקשים מכם לכנס את ועדת המכרזים ושהיא תשקול את העניינים.

יהודה רון: זה הליך קצר.

ראובן ריבלין: שיעשו זאת לאלתר.

יעקב ליצמן: אני אמנם לא אכהן כיושב-ראש ועדת הכספים, אבל אני אמשיך לכהן כיושב-ראש ועדת המשנה.

יעקב ליצמן: אחרי פרק זמן מסוים אני אקיים ישיבת עדכון.

יעקב ליצמן: כרגע אני נותן לכם שבועיים.

צבי צילקר: אם מדובר בשבועיים-חודש, אני מבין, אבל אם זה עוד תרגיל, אני לא מבין.

ראובן ריבלין: ועדת המשנה שמעה.

ראובן ריבלין: לאחר ששמעה את שר הבריאות ואת מינהל מקרקעי ישראל, והיא שמעה שמשרד הבריאות רוצה להקים את בית החולים, היא מבקשת לכנס את ועדת המכרזים על מנת שהיא תאתר יזמים אפשריים מהטעם הפשוט שזמן רב כבר עבר מאז החוק נכנס לתוקפו.

ראובן ריבלין: הוועדה מבקשת ממשרד האוצר לכנס מיד את הוועדה על מנת לאתר את היזמים ותיתן דוח.

יעקב ליצמן: זו החלטה אחת.

יעקב ליצמן: בנוסף לכך אני אומר שאני אפעל בדרכים המקובלות כדי לבדוק את המסלול השני.

ראובן ריבלין: הם יודעים את הפרוצדורות הנהוגות בוועדה הזו הרואה בחוקים של הכנסת דבר בעל חשיבות.

ראובן ריבלין: לכן ביקשנו לכנס את הוועדה על מנת שנמשיך בדרך.

ראובן ריבלין: הואיל והדרך אחרי כן ארוכה, כינוס הוועדה לא צריך לקחת זמן אלא צריך לעשות זאת לאלתר.

צבי צילקר: עוד הערה צינית לכבוד החג.

צבי צילקר: אני מבקש שתהיה שם גם מחלקה למשקפיים, כי כל פעם אני רואה נציגי אוצר אחרים וכל אחד מדבר בלשון אחרת.

צבי צילקר: עוברים על החוק בגלוי וביודעין.

ראובן ריבלין: ישיבת ועדת המשנה תתקיים מיד לאחר חול המועד כדי לשמוע את האוצר.

יעקב ליצמן: תודה רבה.